**Hajdúszoboszlói Polgármesteri Hivatal**

**Gazdasági Bizottsága**

**4200 Hajdúszoboszló, Hősök tere 1.**

Ügyiratszám: 13178-1/2015

**K I V O N A T**

***Hajdúszoboszló Város Önkormányzata Képviselő-testületének Gazdasági Bizottsága 2015. június 30-án tartott ülésének jegyzőkönyvéből***

**151/2015. (VI.30.) GB határozat**

**Hajdúszoboszló Város Önkormányzatának Gazdasági Bizottsága elfogadja a plusz előterjesztések napirendre vételét.**

**152/2015. (VI.30.) GB határozat**

**Hajdúszoboszló Város Önkormányzatának Gazdasági Bizottsága a napirendi javaslatokat elfogadja.**

**Napirend**

**A képviselő-testület 2015. július 2-i ülésanyagának véleményezése:**

1. Előterjesztés értékeink kezelésének megszervezésére. (3. sz. testületi előterjesztés)

Előadó: jegyző

1. Javaslat a 2015. évi költségvetési rendelet módosítására. (5. sz. testületi előterjesztés)

Előadó: gazdasági irodavezető – főkönyvelő

1. Javaslat a helyi szociális és gyermekvédelmi rendelet módosítására. (6. sz. testületi előterjesztés)

Előadó: egészségügyi-szociális irodavezető-helyettes

1. Előterjesztés támogatott lakhatás és országos közfoglalkoztatási programban való együttműködésről. (8. sz. testületi előterjesztés)

Előadó: egészségügyi-szociális irodavezető-helyettes

1. Előterjesztés pályázat benyújtására Living Road csúszásmentes útfelület építése tárgyában. (9. sz. testületi előterjesztés)

Előadó: városfejlesztési irodavezető-helyettes - főmérnök

1. Előterjesztés a HBVSZ Zrt. követelés kompenzációval történő rendezésére vonatkozó javaslatáról. (10. sz. testületi előterjesztés)

Előadó: városfejlesztési irodavezető-helyettes - főmérnök

1. Előterjesztés utcabútorok beszerzésére vonatkozóan. (11. sz. testületi előterjesztés)

Előadó: városfejlesztési irodavezető-helyettes - főmérnök

1. Előterjesztés a 2015 évi közterület felújítási keret felhasználására vonatkozóan. (12. sz. testületi előterjesztés)

Előadó: városfejlesztési irodavezető-helyettes - főmérnök

1. Előterjesztés kártékony galambok befogásának előkészítésére. (13. sz. testületi előterjesztés)

Előadó: jegyző

1. Előterjesztés az idegenforgalmi adó 2016. évi mértékével kapcsolatosan. (14. sz. testületi előterjesztés)

Előadó: aljegyző – igazgatási irodavezető

**Képviselő-testületi napirendben nem szereplő, csak bizottsági anyag:**

1. Előterjesztés az önkormányzatok általános működéséhez és ágazati feladataihoz kapcsolódó támogatások és központosított előirányzatok elszámolásának vizsgálata tárgyában  
   Előadó: belső ellenőr
2. Hajdúszoboszlói Kistérségi Szociális Szolgáltató Központ felújítási kérelme

Előadó: egészségügyi, szociális irodavezető-helyettes

1. Előterjesztés forgalmi rend változásokkal kapcsolatosan

Előadó: városfejlesztési irodavezető-helyettes - főmérnök

1. Előterjesztés Étteremház Lorena Kft. kérelme

Előadó: városfejlesztési irodavezető-helyettes – főmérnök

1. Czeglédi Lászlóné ugrálóvár közterület-használati kérelméről

Előadó: városfejlesztési irodavezető-helyettes – főmérnök

1. Civilek Együtt Hajdúszoboszlóért Egyesület támogatási kérelme

Előadó: elnök

Bejelentések, tájékoztatók

1. **napirend**

***Előterjesztés az önkormányzatok általános működéséhez és ágazati feladataihoz kapcsolódó támogatások és központosított előirányzatok elszámolásának vizsgálata tárgyában***

**153/2015. (VI.30.) GB határozat**

**Hajdúszoboszló Város Önkormányzatának Gazdasági Bizottsága az önkormányzat irányítása alá tartozó költségvetési intézményeknél a támogatások és központosított előirányzatok elszámolásáról, mutatószámainak felülvizsgálatáról készített belső ellenőrzési jelentést elfogadja.**

Határidő: -

Felelős: -

1. **napirend**

***Előterjesztés értékeink kezelésének megszervezésére***

**154/2015. (VI.30.) GB határozat**

**Hajdúszoboszló Város Önkormányzatának Gazdasági Bizottsága támogatja**

* **a magyar nemzeti értékekről és hungarikumokról szóló 2012. évi XXX. törvény, valamint az ennek végrehajtását szabályozó 114/2013. (IV.16.) Kormányrendelet vonatkozó rendelkezései alapján a Bocskai István Múzeum helyi értékek kutatása és nemzeti értékké nyilvánítása megszervezésével való megbízását.**
* **az ahhoz szükséges 1.500.000 forint támogatás biztosítását a költségvetés tartalékából.**

Határidő: 2015. július 15., illetve folyamatos

Felelős: jegyző, illetve múzeumigazgató

1. **napirend**

***Javaslat*** ***a 2015. évi költségvetési rendelet módosítására***

**155/2015. (VI.30.) GB határozat**

**Hajdúszoboszló Város Önkormányzatának Gazdasági Bizottsága elfogadja és javasolja a képviselő-testületnek a Hajdúszoboszló Város 2015. évi költségvetéséről szóló 6/2015.(II.19.) önkormányzati rendelet módosításáról szóló rendelettervezet elfogadást.**

Határidő: azonnal

Felelős: jegyző

1. **napirend**

***Javaslat a helyi szociális és gyermekvédelmi rendelet módosítására***

**156/2015. (VI.30.) GB határozat**

**Hajdúszoboszló Város Önkormányzatának Gazdasági Bizottsága elfogadja és javasolja a képviselő-testületnek a szociális igazgatásról és szociális ellátásokról szóló 8/2015.(II.191) számú önkormányzati rendelet módosításáról szóló rendelettervezet elfogadást.**

Határidő: azonnal

Felelős: jegyző

1. **napirend**

***Előterjesztés támogatott lakhatás és országos közfoglalkoztatási programban való együttműködésről***

**157/2015. (VI.30.) GB határozat**

**Hajdúszoboszló Város Önkormányzatának Gazdasági Bizottsága**

1. **támogatja, hogy a Baptista Szeretetszolgálat Országos Támogatott Lakhatás Intézményének (4200 Hajdúszoboszló, Déli sor 18.) haszonkölcsön szerződés keretében, térítésmentesen a tulajdonában lévő a valóságban 4200 Hajdúszoboszló, Bajcsy Zs. u. 20. szám alatti 6219 hrsz. nyilvántartott ingatlant 5 év időtartamra átadja kizárólag támogatott lakhatás szakosított szociális ellátás biztosítására.**
2. **támogatja, hogy a Hajdúszoboszló, Bajcsy Zs. u. 20. sz. alatti ingatlanban, - a támogatott lakhatás szociális szolgáltatás biztosítása mivel működési engedély köteles - a működési engedély megadásához előírt szakhatósági feltételek biztosítása, a felújítás, átalakítás a működtető (Baptista Szeretetszolgálat Országos Támogatott Lakhatás Intézmény) feladata, valamint ezen cél megvalósításához előírt átalakítási munkálatokhoz, a tulajdonosi hozzájárulást megadja.**
3. **hozzájárul, hogy a Baptista Szeretetszolgálat Országos Közfoglalkoztatási Mintaprogramjának keretén belül együttműködési megállapodás jöjjön létre a Hajdúszoboszló Város Önkormányzata, mint partnerszervezet és a Baptista Szeretetszolgálat Országos Közfoglalkoztatási Intézménye, mint főpályázó között. Az adminisztrációs terhek – négy hónap időtartamra - fedezetére a 2015. évi városi költségvetés tartalék keretéből 360.000.-Ft összeget elkülönít.**

Határidő: 2015. szeptember 30. és folyamatos

Felelős: jegyző/irodavezető-helyettes

1. **napirend**

***Előterjesztés pályázat benyújtására Living Road csúszásmentes útfelület építése tárgyában.***

**158/2015. (VI.30.) GB határozat**

**Hajdúszoboszló Város Önkormányzatának Gazdasági Bizottsága támogatja a pályázat benyújtását a Generali a Biztonságért Alapítvány által kiírt 100% finanszírozású „A közrend, közbiztonság, vagyonbiztonság, közlekedésbiztonság és a környezet védelmét szolgáló tevékenységek” témakörben, azon belül a II/3. Living Road útfelület építése tárgyában, támogatás esetén a Szilfákalja 12. sz. (Szolgáltató Ház) előtti kijelölt gyalogos-átkelőhelyen megvalósítását.**

Határidő: pályázati ütem szerint

Felelős: jegyző

1. **napirend**

***Előterjesztés a HBVSZ Zrt. követelés kompenzációval történő rendezésére vonatkozó javaslatáról.***

**159/2015. (VI.30.) GB határozat**

**Hajdúszoboszló Város Önkormányzatának Gazdasági Bizottsága támogatja a Hajdúkerületi és Bihari Viziközmű Szolgáltató Zrt. által az önkormányzat ellátási felelősségi körében és tulajdonában álló víziközmű-vagyonon 2014. évben elvégzett felújítási munkálatok értékének – bruttó 14.280.355,-Ft – a Zrt. Hajdúszoboszló Város Önkormányzatával szemben fennálló tartozásában - kompenzációként - történő beszámítását.**

Határidő: 2015. július 30.

Felelős: jegyző

1. **napirend**

***Előterjesztés utcabútorok beszerzésére vonatkozóan***

**160/2015. (VI.30.) GB határozat**

**Hajdúszoboszló Város Önkormányzatának Gazdasági Bizottsága támogatja az előterjesztésben foglaltaknak megfelelő köztéri utcabútorok beszerezését és a Városgazdálkodási Nonprofit Zrt. megbízását az utcabútorok beszerzésére, telepítésére vonatkozóan.**

Határidő: 2015. augusztus 31.

Felelős: jegyző

**161/2015. (VI.30.) GB határozat**

**Hajdúszoboszló Város Önkormányzatának Gazdasági Bizottsága Elvi hozzájárulását adja, hogy a Városgazdálkodási Nonprofit Zrt. a kerékpárút tervezőjével történt egyeztetés után a Jókai soron a balesetveszélyes átkelőhelyen a biztonságos átkelést biztosíthassa.**

Határidő: 2015. augusztus 31.

Felelős: jegyző

1. **napirend**

***Előterjesztés kártékony galambok befogásának előkészítésére***

**162/2015. (VI.30.) GB határozat**

**Hajdúszoboszló Város Önkormányzatának Gazdasági Bizottsága támogatja, hogy a jegyző – a debreceni kedvező tapasztalatok alapján – az előterjesztésben megjelölt céggel, a kártékony galambok befogásának előkészítésére helyszíni felmérést végeztessen és ennek eredményéről készítsen újabb előterjesztést.**

Határidő: 2015. szeptember 30.

Felelős: jegyző

1. **napirend**

***Előterjesztés az idegenforgalmi adó 2016. évi mértékével kapcsolatosan.***

**163/2015. (VI.30.) GB határozat**

**Hajdúszoboszló Város Önkormányzatának Gazdasági Bizottsága támogatja, hogy az idegenforgalmi adó mértéke - a jelenlegi jogszabályok, támogatási környezet ismeretében – ne módosuljon, a 2016. évi idegenforgalmi adó mértéke a 2015. évi szintjén maradjon.**

Határidő: 2015. december 2.

Felelős: jegyző

1. **napirend**

***Hajdúszoboszlói Kistérségi Szociális Szolgáltató Központ felújítási kérelme***

**164/2015. (VI.30.) GB határozat**

**Hajdúszoboszló Város Önkormányzatának Gazdasági Bizottsága kéri, hogy a Hajdúszoboszlói Kistérségi Szociális Szolgáltató Központ az ételkiosztó helyiség felújításának költségvetését a következő ülésre készítse el.**

Határidő: 2015. július 9.

Felelős: jegyző

1. **napirend**

***Előterjesztés forgalmi rend változásokkal kapcsolatosan***

**165/2015. (VI.30.) GB határozat**

**Hajdúszoboszló Város Önkormányzatának Gazdasági Bizottsága a 2015. évi városi költségvetés városüzemeltetési táblázat belterületi utak fenntartása kerete terhére, támogatja:**

* **a Damjanich utca és a Pávai Vajna utcán a megállást és várakozás tiltó táblák alatt kiegészítő táblák elhelyezését.**
* **a Médy István utca Kiss Pál utca (földút) – Beödy Mátyás utca közötti szakaszán és a Rákóczi utca 108-122. sz. ingatlanok előtti szervizúton 30 km/h sebességkorlátozás elrendelését, és „Gyermekek” veszélyt jelző táblák kihelyezését.**

Határidő: 2015. július 31.

Felelős: jegyző

1. **napirend**

***Előterjesztés Étteremház Lorena Kft. kérelme***

**166/2015. (VI.30.) GB határozat**

**Hajdúszoboszló Város Önkormányzatának Gazdasági Bizottsága a Szent István parkban a büféautó előtti szakaszon vendéglátó ipari előkert kialakításra vonatkozóan 300 Ft/szék/nap díjat állapít meg 6 db székre 2015. szeptember 15-ig, a kérelemében foglalt határidőig folyamatosan.**

Határidő: -

Felelős: jegyző

1. **napirend**

***Czeglédi Lászlóné Bérleti díj meghatározása***

**167/2015. (VI.30.) GB határozat**

**Hajdúszoboszló Város Önkormányzatának Gazdasági Bizottsága Czeglédi Lászlóné részére a Szent István parkban a vakparkoló mellett kijelölt gyöngykavicsos területen az ugrálóvár tevékenység végzésére főszezonban 12.000 Ft/nap szezonon kívül pedig 10.000 Ft/nap terület használati díjat határoz meg.**

Határidő: -

Felelős: jegyző

1. **napirend**

***Civilek Együtt Hajdúszoboszlóért Egyesület támogatási kérelme***

**168/2015. (VI.30.) GB határozat**

**Hajdúszoboszló Város Önkormányzatának Gazdasági Bizottsága kéri, hogy a Civilek Együtt Hajdúszoboszlóért Egyesület egészítse ki a támogatási kérelmét. A döntést elhalasztja a következő ülés időpontjára**

Határidő: -

Felelős: jegyző

**Bejelentés, tájékoztatók**

**169/2015. (VI.30.) GB határozat**

**Hajdúszoboszló Város Önkormányzatának Gazdasági Bizottsága kéri, hogy a biztosítással kapcsolatos decemberi döntést megelőzően készüljön el egy kockázatértékelés szeptember 15-i határidővel.**

Határidő: 2015. szeptember 15.

Felelős: jegyző

A kivonat hiteléül:

Hajdúszoboszló, 2015. július 2.

**Marosi György Csongor Kállai István Elek**

***bizottsági elnök***  ***bizottsági tag***

**Fehér Adrienn**

***leíró***